cyanic-selkie/wikianc huggingface dataset:
Fruktduer
Artslista
Antatte nolevande artar i Ptilinopus i rekkjefølgje etter EBird/Clements Checklist v2018 med norske namn etter Norske navn på verdens fugler: Slekt Ptilinopus
Magic Carpet Ride av Steppenwolf
«Magic Carpet Ride» er ein song skriven av John Kay og Rushton Moreve for det kanadisk-amerikansk hardrockbandet Steppenwolf. Songen vart først gjeven ut i 1968 på albumet The Second. Han var førstesingelen frå albumet, nådde tredjeplassen på Billboard-lista i USA og vart liggjande på hitlistene i 16 veker, lenger enn nokon annan Steppenwolf-låt.
45 rpm-versjonen er ikkje berre ei redigering av albumversjonen, men inneheld òg ein annan vokal på første vers. Trass i populariteten til singelen vart albumversjonen spelt mykje på FM-radio og er framleis den føretrekte versjonen på dei fleste klassiske rockestasjonar, og dessutan den som oftast er inkludert på samleplater og i populære medium.
Skriving og innspeling
Under førebuingane til innspelinga av andre albumet til bandet, The Second', kom bassisten Rushton Moreve opp med eit «sprettande riff». Bror til bandmedlemmen Jerry Edmonton, Mars Bonfire, byrja å spela gitar, og bandet utvikla riffet. Til introduksjonen laga gitaristen Michael Monarch ein feedback som vart skøyta inn i byrjinga av innspelinga. John Kay hadde nyleg kjøpt eit nytt hi-fi-anlegg av topp kvalitet, og byrja å skriva ein tekst «om kor bra det nye stereoanlegget vårt høyrdest ut», og la til bilete om å ønskja seg noko. Etter å ha fullført teksten og spelt inn vokalsporet, la Kay inn ein falsett, og lydteknikaren Bill Cooper la inn eit ekstra refreng på slutten av sporet. Kay nekta for at låten handla om narkotikaerfaringar, men innrømde overfor Wall Street Journal i 2016 at «eg kan ha røykt ein joint» den kvelden han og Monarch fekk ideen til låten. Kay hevda òg at teksten ikkje berre refererte til kvaliteten på det nye stereoanlegget, men òg til forholdet hans til kona Jutta og at han såg for seg at han hadde ønskt seg noko med Aladdins lampe.
Billboard' skildra singelen som ein «pulserande rockar» med liknande salspotensial som den tidlegare singelen til Steppenwolf, «Born to Be Wild». Record World spådde at «dei unge vil flippe ut av songen.».
Takeshi Inoue
Takeshi Inoue var ein japansk fotballspelar.
Meisterligaen 1997
Meisterligaen 1997 var den 5. i rekka av den mest prestisjetunge turneringa for europeiske fotballklubbar; UEFA Champions League. Den tyske klubben Borussia Dortmund vann turneringa den 28. mai 1997 på Olympiastadion i München etter å ha slått det regjerande meisterlaget Juventus med 3-1. Ved pause leiia Borussia 2-0 etter skåringar av Karl-Heinz Riedle. Alessandro Del Piero reduserte i det 64. minutt, før Lars Ricken la på til 3-1 i det 71. minutt.
Finalelaga
Borussia Dortmund: Stefan Klos, Jürgen Kohler, Matthias Sammer, Martin Kree, Stefan Reuter, Jörg Heinrich, Paul Lambert, Paulo Sousa, Andreas Möller, Karl-Heinz Riedle, Stéphane Chapuisat. Målskåraren Riedle gav plass til Heiko Herrlich midtvegs i 2. omgang. Like etter gjekk også Chapuisat av bana, inn kom Lars Ricken som omgåande skåra. I sluttminuttane kom Michael Zorc inn og Möller gjekk ut.
Filmen Harry Potter og fangen fra Azkaban
Harry Potter og fangen fra Azkaban er ein fantasy-film frå 2004. Det er filmatiseringa av boka med same namn av J.K. Rowling, og er regissert av Alfonso Cuarón. Det er den tredje filmen i Harry Potter-serien på åtte. Manuset til filmen er skrive av Steve Kloves og produsert av Chris Columbus, David Heyman og Mark Radcliffe. Filmen handlar om Harry Potter sitt tredje år på Galtvort. Han får høyre at fangen Sirius Svaart har rømt frå trollmannsfengselet Azkaban for å myrde Harry. Daniel Radcliffe spelar Harry Potter, Rupert Grint og Emma Watson spelar Harry sine bestevener Ronny Wiltersen og Hermine Grang. Filmen er oppfølgjaren til Filmen Harry Potter og Mysteriekammeret og forgjengaren til Harry Potter og ildbegeret.
Filmen blei gitt ut den 31. mai 2004 i Storbritannia og den 4. juni i Nord-Amerika. Det er den siste Harry Potter-filmen som blei gitt ut på VHS. Filmen blei nominert til to Oscarar, for orginal filmmusikk og visuelle effektar, på den 77. Oscar-utdelinga i 2005.
Sjølv om Harry Potter og fangen fra Azkaban har tent $796,6 millionar verda over, er han rangert lågast blant dei åtte Potter-filmane.
Handling
Harry, Ronny og Hermine reiser tilbake til skulen på Galtvortekspressen for å starte tredje år på Galtvort. Dei deler kupé med den nye Forsvar mot svartekunster-læraren, Remus Lupus, som søv. Når toget brått stoppar, kjem desperantar ombord for å leite etter Svaart. Harry uvitar av redsle når ein desperant går inn i hans kupé og trur han høyrer ei kvinne som skrik. Lupus vaknar og stoppar desperanten med ei skytsverje.
På Galtvort opplyser Albus Humlesnurr elevane om at desperantane skal vakte skulen så lenge Svaart er på frifot. Professor Lupus blir introdusert og Gygrid blir annonsert som den nye læraren i Stell av magiske vesen. Lupus sine skuletimar viser seg å vere hyggjelege. Han fokuserer på praksis, ikkje berre teori. Han oppfordrar mindre trygge studentar som Nilus Langballe til å kome fram og stå overfor ein Hambuse. Hambusen tek form av Nilus si verste frykt, professor Slur. Gygrid sin fyrste skuletime går ikkje like bra når Draco Malfang bevisst provoserer ein hippogriff kalla Bukknebb, som deretter går til åtak på han. Draco sin far, Lucius Malfang, får Bukknebb dømt til døden under rettssaka til hippogriffen.
Denne kvelden finn trioen eit publikum utanfor døra til sovesalen. Den trinne dama manglar i portrettet sitt. Ho er i eit anna bilete og fortel Humlesnurr at Svaart har komme inn på slottet. Nask, Lupus og Slur sikrar og leitar på slottet, men finn ingen. Studentane må sove i Storsalen. Her overhøyrer Harry ein krangel mellom Slur og Humlesnurr om Lupus og om han er til å stole på.
Under ein stormfull Rumpeldunk-kamp, kjem fleire desperantar og overmannar Harry, noko som får han til å falle av sopelimen sin, som deretter blir øydelagt av Prylepila. Lupin lærer Harry å forsvare seg mot desperantane ved å bruker ei skytsverje. Ettersom Harry manglar løyve til å besøkje Galtvang, gir Fred og Frank han urkruttkartet, eit magisk kart som viser heile Galtvort, alle som er der, samt hemmelege gangar inn og ut av skolen. I Galtvang høyrer Harry at Bluoef og Madam Rosmerta diskuterer om Svaart. Han følgjer etter dei når han høyrer dei nemne hans namn. Harry finn ut at Svaart er gudfaren hans og var foreldras beste ven. Svaart vart skulda for å avsløre Potter-familien sin hemmelege opphaldsstad til Voldemort og for å myrde venen Peter Pittelpytt ved å sprenge han. Sint lovar Harry å ta hemn over foreldra sine og drepe Svaart.
Då Harry les på urkruttkartet seint om kvelden, oppdagar han Peter Pittelpytt sitt namn på det. Overraska og nysgjerrig forlèt han sovesalen for å finne han. Han følgjer Pittelpytt på kartet, men får ikkje auga på han nokon stad. Han ser i staden Slur på kartet, men klarer ikkje å unngå han. Slur konfiskerer kartet, men overlét det til Lupus som kjem for å ta Harry med til klasserommet sitt. Lupus beheld kartet, men forbyr Harry å vandre rundt slottet medan Svaart er på frifot. Før Harry går, nemner Harry til Lupus at han såg Pittelpytt på kartet, noko som gjer Lupus forbausa.
Etter ein skuletime med clairvoyance, hamnar professor Rummelfiold i transe og spår at den mørke herren sin tenar vil vende tilbake den kvelden. Seinare vitjar Harry, Ronny og Hermine Gygrid og trøystar han grunna avrettinga til Bukknebb. Medan dei er på vitjing finn dei Skorpus, Ronnys forsvunne rotte. Bleouf, Humlesnurr og ein bøddel kjem til Gygrid for å utføre Bukknebbs straff, så dei tre studentane skundar seg vekk for å unngå å bli oppdaga hos Gygrid. Plutseleg bit Skorpus Ronny og rømmer sin veg. Så dukkar ein stor svart hund opp som jagar trioen og dreg både Ron og Skorpus inn i ei hole i Prylepila. Treet går til åtak på Harry og Hermine, men også dei klarer til slutt å gå inn i den underjordiske passasjen som viser seg å føre til Hylehuset.
Der oppdagar trioen at hunden faktisk er Sirius Svaart, som er ein Animagus. Harry går til åtak på Svaart, men Lupus kjem og avvæpnar Harry. Etter å ha utveksla nokre kryptiske ord med Svaart, omfamnar Lupus han som ein gamal ven. Etter at Hermine påstår det, innrømmer Lupus at han er ein varulv, og han og Svaart byrjar å forklare at Svaart er uskyldig. Professor Slur kjem og har til hensikt å overlate Svaart til desperantane, men Harry som er i tvil, slår han ut med ein trylleformel. Lupus og Svaart forklarer at Skorpus faktisk er Petter Pittelpytt, ein Animagus som gjorde lovbrotet som Svaart blei dømt for.
Lupus og Svaart får Pittelpytt tilbake til si menneskelege form og førebur seg på å drepe han, men Harry grip inn og seier at faren hans ikkje ville ha ynskt at hans to beste vener skulle bli mordarar. Dei vil heller overgje Petter til desperantane. Når dei kjem ut frå Prylepila for å gå opp til slottet igjen, kjem fullmånen til syne og Lupus blir omskapt til ein varulv. I den stressande situasjonen klarer Pittelpytt å flykte ved å skape seg om til ei rotte igjen. Lupus og Svaart slåst saman som varulv og hund, heilt til Lupus blir distrahert av eit anna dyrs hyl. Desperantane går til åtak på Svaart og Harry. Idet desperantane skal til å suge ut sjela deira og utføre desperantanes kyss, ser Harry ein fjern figur kaste ein kraftig skytsverje som driv desperantane vekk. Harry meiner den mystiske figuren er den daude faren hans.
Harry uvitar av redsle og vaknar opp igjen i sjukestova på Galtvort. Han får høyre at Sirius har blitt fanga. Harry og Hermine får eit råd om å bruke ein tidsvendar av Humlesnurr. Hermine avslører at ho har ein som ho har brukt heile året til å ta fleire fag samtidig. Ho og Harry reiser tre timar tilbake i tid tre, så nattas hendingar blir gjentekne. Dei frigjer Bukknebb og går tilbake til skogen ved Prylepila. Når Lupus forvandlar seg til varulv, viser det seg at det var Hermine (som reiser i tid) sitt hyl som distraherte ulven. Harry og Hermine prøver å rømme frå han ved å springe vidare inn i skogen og idet Lupus skal til å gå til åtak på dei blir dei redda av Bukknebb. Når desperantane overmannar Svaart og Harry Potter frå tidlegare, innser Harry at det var han sjølv som kasta skytsverja. Han skundar seg å gjere det før han og Hermine reddar Svaart opp på Bukknebb. Då er både Svaart og hippogriffen på flukt, men Harry og Sirius kjem til å halde kontakten gjennom brev. Lupin seier opp jobben sin neste dag, vel vitande om at foreldra ikkje vil ha ungane sine undervist av ein varulv. Kort tid etter, sender Svaart anonymt Harry ein Lynkile, den raskaste sopelimen laga nokon gong.
Skodespelarar
For meir informasjon, sjå Skodespelarar i Harry Potter-filmane.
Utvikling
Frå og med Fangen fra Azkaban, tok produksjonen av kvar av Harry Potter-filmane atten månader, som produsent David Heyman sa var for «å gje kvar film den tida som trengst». Chris Columbus, regissør for dei to førre filmane, bestemte seg for å ikkje kome tilbake og regissere den tredje filmen av di han «ikkje hadde sett [sine] eigne born til middag i veka i ca. to og eit halvt år.» Likevel var han produsent saman med Heyman. Guillermo del Toro ble tilbydt å regissere, men syntest filmen var «så lys og glad og full av lys, at [han] ikkje var interessert». Marc Forster avslo filmen fordi han etter å ha regissert Finding Neverland ikkje ynskte å jobbe med borneskodespelarar igjen. Warner Bros. laga deretter ei kort liste for Columbus erstatning, som bestod av Callie Khouri, Kenneth Branagh (som spelte Gyldeprinz Gulmedal i Mysteriekammeret) og til slutt Alfonso Cuarón. Cuarón var opphavleg nervøs for akseptere ettersom han ikkje hadde lest nokon av bøkene eller sett filmane. Etter å ha lest serien, ombestemte han seg og skeiv under på å regissere. Han seier han hadde umiddelbart kopla seg til historia. J.K. Rowling var nøgd med utnemninga av Cuarón som regissør. Rowling elska filmen hans Y Tu Mama También og var imponert over hans utgåve av A Little Princess. Heyman fann ut av at «tonalt og stilistisk, passar [Cuarón] perfekt». Som si første øving med skodespelarane som portretterar den sentrale trioen, bad Cuarón Radcliffe, Grint og Watson skrive ein sjølvbiografisk essay om karakteren deiras, skriven i fyrste person, som skulle strekke seg over oppdaginga av den magiske verda og karakteren si emosjonelle erfaring. Når det gjeld Rupert Grint sin essay, minnast Cuarón at «Rupert ikkje leverte essayen. Då eg spurde kvifor han ikkje gjorde det, sa han, «Eg er Ronny, Ronny ville ikkje gjort det.» Då sa eg: «Ok, du forstår karakteren din. Det var den viktigaste spelinga me gjorde i Fangen fra Azkaban, fordi det var heilt klart at alt dei låg i dei essayane skulle vere stolpane dei skulle holde på resten av prosessen.»
Filming
Innspelinga av filmen varte frå den 24. februar 2003 til oktober 2003, og tok stad på m.a. Leavesden Film Studios, Borough Market og Lambeth Bridge i London, og nær Clachaig Inn i Glen Coe, Skottland. Innsjøane Loch Shiel, Loch Eilt og Loch Morar blei brukt som landskap til Galtvortinnsjøen.
Forskjellar frå boka
Då Fangen fra Azkaban vart utgjeven, var det den lengste boka i serien. Den aukande handlingskompleksiteten gjorde det nødvendig å gjere historia enklare då filmen skulle lagast. Filmen opnar med Harry som brukar magi ved å tenne tryllestaven sin til å få ljos, medan han i same scene i boka brukar ei lommelykt, fordi magi er ulovleg å utføre utanfor Galtvort for trollmenn under sytten år. Når Harry går på Fnattbussen (i filmen) er det eit innskrumpa hovud der, noko som aldri blir nemnt i boka. Samanhengen mellom Harry sine foreldre og the Marauders (Pittelpytt, Lupus, Svaart og Harry sin far) er berre kort omtalt, men er Remus Lupus tilknyting til både Urkruttkartet og Jakob Potter. I tillegg blei det aldri nemnt kven the Marauders var eller kven kallenamna (Luna, Ormsvans, Tasselabb og Horn) høyrde til. I slutten av filmen får Harry Lynkilen av Svaart, men i boka fekk Harry limen mykje tidlegare.
Marknadsføring
Som med seriens førre filmar, utgjorde Fangen fra Azkaban ein stor sjanse for marknadsføring. Videospelversjonen, designa av EA UK, vart utgjeven den 25. mai 2004 i Nord-Amerika og 29. mai 2004 i Europa. Mattel gav ut filmeffektar som inkluderte brettspelet «Harry Potter Championship Quidditch» og actionfigurar av filmkarakterane. LEGO utvida òg si tidlegare marknadsføring for dei to fyrste filmane med utgjevinga av sett som Fnattbussen og Hylehuset.
Kinopremiere
’’Harry Potter og fangen fra Azkaban’’ hadde premiere i New York i Radio City Music Hall den 23. mai 2004, og premiere i London på Leicester Square den 30. mai 2004. Filmen premierte elles i Storbritannia den 31. mai 2004 og den 4. juni 2004 i USA. Det var den fyrste filmen i serien som blei utgjeven i båe konvensjonelle og IMAX teater.
Billettkontor
Ved utgjevinga braut filmen rekorden for flest selde billettar på ein enkelt dag i Storbritannias billettkontors historie, ved å tene £ 5,300,000 på ein måndag. Filmen fortsette å slå rekordar ved å tene £ 23.9 millionar, både med og utan førehandsomtalar, og £ 9,300,000 på berre førehandsomtalane. Fangen fra Azkaban er i dag den høgaste opningshelga på Storbritannias billettkontor. Til saman tente filmen inn £ 45.6 millionar i Storbritannia. I USA og Canada vart det kjøpt billettar for $ 93.7 millionar i laupet av opningshelga si på 3855 kinoar, samtidig som helga, på den tida, vart den tredje største opningshelga nokon gong. Denne opninga overgjekk også Hulk-rekorden ($ 62.1 millionar) for opningshelga for ein film utgjeven i juni. Fangen fra Azkaban beheldt denne plassen i fem år før Transformers: Revenge of the Fallen slo han i 2009 med $ 108 900 000. Filmen har lege på 16.plass på lista over mest innbringande filmar nokon gong, men ligg pr. januar 2013 på 39.plass.
Mottaking
Fangen fra Azkaban fekk mange positive vurderingar. Filmnettsida Rotten Tomatoes gav ei vurdering på 91% og «Certified Fresh» (godkjent som frisk)-godkjenninga på tilbakemeldinga. På nettsida står det: «I Cuaróns hender har Azkaban emosjonell djupleik til å gå saman med den tekniske trolldomen.» Filmen fekk òg ein score på 82 av 100 på Metacritic, som tyder «universell godkjenning». Bergens Tidende, Filmguiden og VG gav filmen terningkast seks.
San Francisco Chronicles Mick LaSalle hylla filmens meir mogne tone og sa han var «mørkare, meir kompleks og forankra i karakter». The Hollywood Reporter kalla filmen «ein djupare, mørkare, visuelt fengande og meir kjenslemessig tilfredsstillande tilpassing av J.K. Rowling sitt litterære fenomen, spesielt i forhold til dei to fyrste filmane». Peter Travers frå Rolling Stone gav filmen tre og ei halvt av fire stjerner: «Ikkje berre er denne filmen utan tvil den beste og mest spanande av dei tre Harry Potter-filmane til no; det er ein film som kan stå på eigne bein sjølv om ein aldri har høyrt om forfattaren J.K. Rowling og hennar unge trollmannshelt». Stephanie Zacharek frå Salon.com meinte filmen var «ein av dei største fantasy-filmane gjennom tidene». I The Washington Post roste Nicole Arthur filmen som «kompleks, skremmande, [og] nyansert». Roger Ebert gav filmen tre og ei halv ut av fire stjerner, av di han meinte filmen ikkje var så god som dei to fyrste, men kallar han fortsatt «herleg, morosam og sofistikert». Claudia Puig frå USA Today syntes filmen var «ein visuell fryd,» og la til at «Cuaron ikkje er redd for å få til ein mørkare film og takle smertefulle kjensler». Richard Roeper kalla filmen «ein kreativ triumf». Sean Smith frå Newsweek sa: «Fangen fra Azkaban har ein heilt ny regissør og ein dristig, ny visjon,» han kalla òg filmen «rørande», og hylla skodespelet til Radcliffe og Watson, medan Entertainment Weekly roste filmen for å vere meir mogen enn sine forgjengarar.
Filmen fekk riktignok også kritikk. The Washington Post skulda han for å vera lang, keisam og lite inspirerande. The New York Observer påpeikte nokre unaudsynte stilistiske endringar som gjorde filmen forvirrande.
Utmerkingar
I magasinet Empire si liste frå 2008 over dei 500 beste filmane nokon gong, ligg filmen som nr. 471. IGN utpeikte Fangen fra Azkaban som den 5. beste fantasyfilmen. I tillegg meinte Moviefone at filmen var den 10. beste det tiåret. Under First Light Awards i 2011 vart filmen stemt fram som «Tiårets film» av born i alderen 5 - 15 år.
Kjelder
Wikipedia på engelsk oppgav desse kjeldene:
ハリー・ポッターとアズカバンの囚人
Fylkesveg 4412
Fylkesveg 4412 i Rogaland går mellom Byrkjedal og Øvre Maudal i Gjesdal kommune. Vegen er 4,2 km lang.
Fram til 2019 hadde vegen nemninga fylkesveg 284.
François Martin
François Martin var den første generalguvernøren i Pondicherry. Han grunnla Pondicherry, den framtidige hovudstaden i Fransk India i 1674. Han var kommisjonær i Det franske austindiske kompaniet etter François Baron. Ei gate i Pondicherry er kalla opp etter Martin.
Gemilerøya
Gemilerøya er ei øy utanfor kysten av Tyrkia nær byen Fethiye. På øya står restane av fleire kyrkjer bygd mellom 300- og 500-talet, samt fleire tilknytte bygg, bygd under Austromarriket. Arkeologar trur at St. Nikolas vart gravlagde her. Ei av kyrkje vart skoren ut i berget på det høgaste punktet på øya.
Nicky Butt
Nicholas Butt, kjend som Nicky Butt, er ein engelsk fotballspelar frå Manchester som spelte på Manchester United frå 1992 til 2004. Gjennom dei tolv sesongane var han med å vinne Meisterligaen 1999, den engelske ligaen seks gongar og FA-cupen tre gongar. Han deltok i 39 landskampar for England, og var med i troppa til fotball-VM 2002 og fotball-EM 2004.
I tida 2004-05 og 2006-10 gjorde han i teneste i Newcastle United og i 2005/06-sesongen i Birmingham City.
Pallava
Pallava var eit tamilsk rike som fanst frå 200- til 800-talet sør i dagens India. Hovudstaden deira var Kanchipuram, der dei reiste ei rekkje tempel. Dynastiet reiste også kysttempla i Mahabalipuram, ein del av verdsarva.
Pallavariket voks fram då Satavahanadynastiet, som dei tidlegare hadde lege under, gjekk tilbake. Riket blei mektigare under styret til Mahendravarman I (571–630) og Narasimhavarman I (630–668). Det dominerte telugu- og dei nordlege delane av tamilregionen i omtrent 600 år, fram til slutten av 800-talet.
Gjennom historia var Pallavariket i stadig konflikt med både Tsjalukyariket i Badami i nord og Tsjola- og Pandyarika i sør. På slutten av 800-talet blei riket endeleg overvunne av Tsjola.
Tormod Kolbrunarskald
Tormod Kolbrunarskald (Þormóðr Kolbrúnarskáld) eller Tormod Bersasson var ein islandsk skald som var fødd på slutten av 900-talet, kanskje 997, og døydde etter slaget på Stiklestad.
Saravan
Den 16. april 2013 vart Saravan råka av eit kraftig jordskjelv.
Tormod Kolbrunarskald
Bakgrunn
Han var fødd i Isafjorden på Island, truleg på garden Dyrdilmyr, og foreldra hans var bonde Berse Halldorsson og Torgerd, kona hans. Han hadde ein fosterbror som heitte Torgeir Håvarsson. Det er ikkje kjent om Tormod var gift, eller om han hadde born. Tilnamnet «Kolbrunarskald» skal han ha fått fordi han dikta eit lovkvad til ei kvinne som, på grunn av sine mørke augnebryn, vart kalla «Kolbrun».
Norrøne kjelder
Soga om Tormod Kolbrunarskald er basert på usikre kjelder, men skaldeversa hans gir til ein viss grad støtte for innhaldet.
Dei viktigaste opplysningane om livet til Tormod finst i islendingesoga «Soga om fosterbrørne» (Fóstbrœðra saga), der han og fosterbroren er hovudpersonane. Det finst òg ein eigen «tått» om han: Tormodståtten. Soga om fosterbrørne finst ikkje i ei, samla utgåve, noko er henta frå handskriftsamlinga Möðruvallabók (AM132 fol) frå omkring 1320-1350 og noko frå samlinga Hauksbók (AM 544 4to) frå omkring 1290-1360. Nokre av opplysningane er òg tekne med i sogene om Olav den heilage, men med endringar og tillegg, særleg når det gjeld hendingane i slaget ved Stiklestad og om korleis Tormod døydde.
I Skaldatal er han ført opp som skald hos kong Olav den heilage.
Liv og lagnad
I «Soga om fosterbrørne» bli det sagt om Tormod Kolbrunarskald at han var «alt i ung alder god kar og hugstor. Han var medels på vokster, med svart, krulla hår». Soga byrjar med å fortelje om livet til Tormod og Torgeir på Island og dei er skildra som nokså villstyrige. Det er nemnt at folk var redd dei. Om Torgrim er sagt at han var ein av «storkjempene» på Island og han gjorde mange manndrap; til sist vart han sjølv drepen av den grønlandske hovdingen Torgrim Trolle og «nordlendingen» Torarin Ofse.
Etter at fosterbroren var død, reiste Tormod frå Island. Han skal då ha vore ei tid hos kong Knut den store i Danmark, men seinare kom han i teneste hjå kong Olav Haraldsson i Noreg. Då han hadde vore ein vinter hjå kongen, reiste Tormod til Grønland der han drap Torgrim Trolle som hemn over drapet på fosterbroren. Sidan reiste han attende til Noreg og var hos kong Olav resten av livet.
Han følgde med kong Olav då han omkring 1028 rømde frå Noreg og drog til Gardarike. Seinare kom Tormod attende til Noreg saman med kongen og var med i slaget ved Stiklestad i 1030. Der vart han såra og døydde rett etter slaget.
I sogelitteraturen er Tormod Kolbrunarskald kanskje blitt mest kjend på grunn av Snorre si skildring om korleis han døydde. Han var dødeleg såra etter å ha fått ei pil i brystet og då han etter slaget sjølv drog ut pila, skal han ha avslutta livet med desse orda: «Godt har kongen fødd oss, enno er eg feit om hjarterøtene». Sogene skildrar han som særs dugande til å seie fram kvad (telja kvæði) og før slaget på Stiklestad skal han ha kveda diktet Bjarkemål for kongshæren og han fekk stor ros for framføringa.
Desse dikta av Tormod Kolbrunarskald er kjende:
Han skal òg ha laga kvadet Kolbrúnarvísur, men det er gått tapt. Det er noko usikkert om alle dei 25 lausavisene verkeleg er dikta av han, særleg er det reist tvil om strofene han skal ha dikta på Stiklestad, døyande med ei pil gjennom hjartet.
Ski-NM 2005
Noregsmeisterskapen på ski 2005 i nordiske greiner fann stad på Lillehammer i Oppland vinteren 2004. Meisterskapsprogrammet vart avvikla over tre bolkar: 26. til 30. januar, helga 12.-13. februar og 1. til 3. april.
15 km fristil
Stad: Lillehammer
<br style="clear:both;" />
30 km
Dato: 29. januar
Stad: Lillehammer
<br style="clear:both;" />
50 km
Dato: 3. april
Stad: Lillehammer
<br style="clear:both;" />
3 x 10 km stafett
Stad: Lillehammer
<br style="clear:both;" />
Sprint
Dato: 28. januar
Stad: Lillehammer
<br style="clear:both;" />
10 km
Dato: 27. januar
Stad: Lillehammer
<br style="clear:both;" />
15 km
Dato: 29. januar
Stad: Lillehammer
<br style="clear:both;" />
30 km
Dato: 3. april
3 x 5 km stafett
Dato: 30. januar
Stad: Lillehammer
<br style="clear:both;" />
Kombinert
Dato: 29. januar
Stad: Lillehammer
Kombinert sprint
Dato: 30. januar
Stad: Lillehammer
<br style="clear:both;" />
Normalbakke
Dato: 12. februar
Stad: Lillehammer
<br style="clear:both;" />
Storbakke
Dato: 13. februar
Stad: Lillehammer
<br style="clear:both;" />
Fylkesveg 284 (fleirtyding)
Fylkesveg 284 finst i fleire fylke i Noreg:
August Svendsen
August Thorvald Svendsen var ein norsk småbrukar og politikar frå Rakkestad i Østfold som representerte Arbeidarpartiet på Stortinget 1931-36. Han var far til Hartvig Svendsen.
Paavo Korhonen
Paavo Jaakko Matias Korhonen var ein finsk kombinertrennar frå Joutseno som var aktiv gjennom 1950-talet. Han vart verdsmeister i kombinert under VM 1958 i Lahti. Ein statue av han er reist i heimbyen Joutseno, der han også budde.
August Svendsen
August Svendsen var son til ein smed i Øymark. Frå 1893 til -98 arbeidde han på ein storgard i Øymark, tilhøyrande brukseigar Haneborg. Ei tid var han i teneste på storgardar i Bærum og Asker, før han var tilsett på Ørje bruk frå 1900 til 1914. I tida 1915-24 dreiv han ein husmannsplass i Eidsberg, der etter forpakta han småbruket Tulkerud i Hærland-sokna i Eidsberg til 1931. Frå 1931 hadde han eige gardsbruk, Østbybråten i Hærland.
Paavo Korhonen
Aktiv
Korhonen vart i 1951 nummer fem og beste utlending i kombinert under Holmenkollrenna. Året etter var han tilbake i Holmenkollen og kom på fjerdeplass i den olympiske kombinerttevlinga under vinter-OL 1952. I Lahti-spelen vart han nummer to i 1952 og nummer tre året etter. Så vann han tevlinga i Lahti i 1954 og kom på tredjeplass både i 1955 og 1956. I 1956 vart han også tredjemann i kombinertrennet i Holmenkollen, i alle dei tre sistnemnde tevlingane hadde han to nordmenn føre seg på resultatlista, med Sverre Stenersen som vinnar i alle tre og med tre ulike nordmenn på andreplass.
August Svendsen
Svendsen var tidleg aktiv i politikken. Han var med å skipe fleire politiske foreiningar, mellom anna Øymark Arbeidarparti, Sliperiarbeidernes fagforening i Ørje, Nedre Eidsberg arbeider- og småbrukerforening og i 1929 Herland skog- og landarbeiderforening, formann i begge dei sistnemnde foreiningane. I Øymark var han medlem i heradsstyret 1907-13 og i skulestyret. Seinare var han heradsstyremedlem i Eidsberg 1925-28 og 1931-36.
Paavo Korhonen
Aktiv
Etter å ha kome på 12. plass i verdsmeisterskapen i Falun i 1954 var Korhonen ein av mange utøvarar som kjempa om sølv- og bronsemedaljane under dei olympiske leikane i Cortina d'Ampezzo i 1956. Bak den suverene Sverre Stenersen tevla fem mann om plassar på pallen, i mål hamna Korhonen på fjerdeplassen. Korhonen vart nummer to etter Stenersen i Lahti i 1957. Straks etter vann Korhonen kombinert under Holmenkollrenna på suverent vis, pallen vart også heilfinsk då både Esko Jussila og Pekka Ristola kom framom Sverre Stenersen då poenga vart utrekna.
August Svendsen
Ved stortingsvalet hausten 1930 vart Svendsen vald til stortingsmann frå Østfold, attvald i 1933. Han var i begge treårsbolkane medlem i Kyrkje- og skulekomiteen, men døydde nokre månader før 1936-sesjonen vart avslutta.
Songstad III-tunnelen
Songstad III-tunnelen er ein 295 meter lang einspora jarnbanetunnel på Bergensbanen, på strekninga mellom Trengereid stasjon og Arna stasjon i Bergen. Tunnelen opna i 1935.
Corbassièrebreen
Corbassièrebreen (Glacier de Corbassière på fransk) er ein dalbre i Grand Combin-massivet i Wallis-Alpane sørvest i Valais. Han er litt under 10 km lang og har ei breidde på kring 1 km i snitt. Breen dekkjer eit areal på kring 17 km².
Corbassièrebreen har opphav i nordsida av Grand Combin på over 4000 meter over havet. Bretunga endar kring 2300 meter over havet.
På den høgre sida av den nedre delen av elva ligg fjellhytta François-Xavier Bagnoud (2645 moh) som er utgangspunkt for turar til breen og Grand Combin-massivet.
Inuit Circumpolar Council
Inuit Circumpolar Council (ICC), tidlegare Inuit Circumpolar Conference, er ein internasjonal ikkje-statleg organisasjon som representerer ca. 160 000 inuittar, tsjuktsjarar og yupikfolk frå dei arktiske områda i Grønland, Canada, Alaska (USA) og Tsjukotka (Russland).
ICC har som målsetjing å styrka samhaldet mellom dei arktiske folka, å kjempa for rettane og interessene deira i internasjonale samanhengar, å styrka kulturen, å oppnå full aktiv deltaking i den politiske, økonomiske og sosiale utviklinga i dei respektive heimlanda, å utvikla og kjempa for politiske initiativ til å verna det arktiske miljøet, og dessutan å kjempa for anerkjenninga av rettar for alle urfolk.
I Grønland har ICC kontor i hovudstaden Nuuk.
I 1996 blei ICC tildelt Nordisk råds natur- og miljøpris.
Stridsvognbataljon i Russland
Ein Stridsvognbataljon i Russland er i regelen del av ein motorisert infanteribrigade, og då er den standard Krigsoppsettingsplan slik:
Manøver
Tre stridsvognkompani, kvart med kompanileiing med kompanisjef, teknisk nestkommanderande og tre troppar med tre stidsvogner i kvar tropp - totalt 10 stridsvogner i kompaniet. Med tre komanier vert dette totalt 30 stridsvogner pluss ei stridsvogn med kommandofunksjon. Nokre stridsvognkompani har 13 stridsvogner, slik at bataljonen får 40 stridsvogner totalt.
Logistikk
Totalt 174 soldatar og 92 køyretøy - derav 31 eller 40 stridsvogner i stridsvognbataljonen.
Gale Escarpment
Gale Escarpment er ein nordvestvendt skrent av stein og is, som ligg aust for Mount Harding og Wilson Ridge i Grove Mountains i Antarktis. Han vart kartlagt frå flyfoto, 1956–60, av ANAPL og vart namngjeven av Antarctic Names Committee of Australia etter d'A.T. Gale, som var sjef for Antarctic Mapping Branch, Australian Division of National Mapping, som har medverka mykje til kartlegginga av Antarktis.
Schackrutor
Schackrutor er ein svensk småkaketype med sjakkbrettmønster. Ein lagar dei ved å dela ein klassisk mørdeig i to, og så tilsetja kakao til den eine delen. Dei to deigdelane blir så begge delte i to att og rulla til pølser. Desse blir så lagde saman og skorne i skiver som likner små sjakkbrett.
Kakene er vanlege å ha som eit av sju slag kaker på eit tradisjonelt kakefat.
Frøydis
Frøydis er eit kvinnenamn, av norrønt Freydís, samansett av det norrøne gudenamnet Frøy og dis, 'gudinne'.
Slaget ved Quebec i 1690
Etter erobringa av Port Royal i Acadia under Kong Vilhelm-krigen, håpte ny-engelskmennene på å erobra Montreal og Quebec i tillegg, hovudstaden i Ny-Frankrike. Tapet av det akadiske fortet sjokkerte kanadiarane, og generalguvernør Louis de Buade de Frontenac gav ordre om å førebu byen for ei kringsetjing.
Frøydis
Frøydis har namnedag 18. februar.
Slaget ved Quebec i 1690
Då sendebodet leverte overgjevingsvilkåra, erklærte generalguvernøren at han berre ville svare dei ved munningen til kanonane sine. . Major John Walley leia invasjonsarmeen, som gjekk i land ved Beauport i Basin of Quebec. Militsen på land vart angripen av den kanadiske militsen og drivne attende, medan skipa til engelskmennene, kommandert av sir William Phips, nesten vart øydelagd av kanonelden frå byen.
Frøydis
Bruken av namnet i Noreg
Namnet Freydis var bruka i norrøn tid, og vart teke i bruk att på slutten av 1800-talet, først registrert i 1875. . Det kom i vanleg bruk i Noreg i 1890-åra, då helst i dei store byane som Kristiania, Trondhjem og Skien. Populariteten nådde ein topp kring 1950, og har sidan gått mykje ned.
Omanbukta ørken og halvørken
Omanbukta ørken og halvørken er ein økoregion ved kysten av Persiabukta og Omanbukta i Oman og Dei sameinte arabiske emirata ved nordausttuppen av Arabia
Slaget ved Quebec i 1690
Begge sidene lærte frå slaget. Franskmennene utbetra forsvarsverka i byen, medan ny-engelskmennene forstod at dei trengde meir artilleri og betre støtte frå England om dei skulle ta byen.
Kjelder
''
Omanbukta ørken og halvørken
Plassering
I Oman omfattar økoregion Musandamhalvøya, enklaven til Oman i UAE ved Hormuzsundet og innløpet til Persiabukta. I hovuddelen av Oman dekkjer området kystsletta av Al Batinah-regionen ved Omanbukta og held fram forbi Muscat til strendene og sanddynene i Ash Sharqiyah-regionen. Frå Ras al Hadd går det sørover langs kysten til ørkenøya Masirah. Det omfattar òg ei stripe i innlandet sørvest for Al Hajar-fjella. I Emirata dekkjer det slettene kring Al Hajar-fjella i aust, i emirata Dubai, Sharjah og Ras al-Khaimah, og ved Al Batinah-kysten kring Fujairah.
Denne tørre økoregionen består av fleire habitat, som mangrovesumper, lagunar og gjørmestrender på kysten, grussletter og savanne med tornete akasietre i innlandet med Musandam- og Al Hajar-fjella i bakgrunnen. Klimaet er varmt og tørt med temperaturar opp til 50 ºC og lite nedbør, særleg ved kysten av Persiabukta i Emirata. Det er noko meir regn ved Omanbukta og det er høgt luftfukt ved begge kystane.
Planteliv
Kystmangrovene består av Avicennia marina, tre på innlandssavannen er mellom anna Ziziphus spina-christi, Prosopis cineraria og Vachellia tortilis, medan ein i fjella finn Ficus cordata salicifolia og Vachellia tortilis. Ved Al Batinah-kysten finn ein Vachellia tortilis og Prosopis cineraria. Somme av desse artane finn ein òg på andre sida av Persiabukta i Iran.
Dyreliv
Den største bestanden av glattkarett (Caretta caretta) ynglar på Masirah og andre skjelpadder kjem til desse kystane, som bastardskjelpadde (Lepydochelys olivacea), suppeskjelpadde (Chelonia mydas) og den uttryddingstruga karetten (Eretmochelys imbricata). Området har eit særs rikt fugleliv, inkludert mange trekkfuglar mellom Asia og Afrika. Endemiske fuglar er mellom andre artar av collared kingfisher (Todiramphus chloris). Av pattedyr finn ein den utryddingstruga arabiske leoparden (Panthera pardus nimr) i fjella og arabisk thar, og karakalar, men desse er alle sårbare for jakt.
Trugslar og bevaring
Habitata har blitt slitne ned av beiting, særleg av kamelar og geiter. Al Batina-kysten er det tettast folkesette området i Oman og er kraftig oppdyrka. Av dei urbane områda i dette området finn ein hovudstaden i Oman og den største byen, Muscat, og fiskebyane Barka, som er kjende for oksekampar, Sohar, i følgje segna heimstaden til Sindbad sjøfararen, og feriebyen Al Sawadi. Andre turistmål langs denne kysten er dei historiske borgene Nakhal Fort og Rustaq, Wahiba-sanden og skjelpaddestrendene i Ras Al Hadd og Ras al-Jinz. Byar i UAE i denne økoregionen er Dubai og den nærliggande byen Sharjah. Ein populær tur ut frå Dubai er til Hajar-fjella og enklaven Hatta.
Andre trugslar til økoregionen er oljesøl i sjøen, krypskyting av dyrelivet og terrengkøyring til stader som Wadi Bani Awf. Verneområde i regionen er Ras al Khor i Dubai, som er kjend for overvintrande flamingoar, og eit område med mangrove i Khor Kalba naturreservat ved Omanbukta i UAE nær grensa til Oman.
Dunning-Kruger-effekten
Dunning-Kruger-effekten er ein kognitiv bias – tankefeil eller vinkla røyndom – der personar som manglar kunnskapar og har dårlege evner på sosiale eller intellektuelle område, feilaktig overvurderer desse eigenskapane og evnene hjå seg sjølv. Motsett får han også dei intelligente til å undervurdera sine eigne evner. Til dømes kan ein over- eller undervurdera evnene sine i turn eller matematikk. Fenomenet fekk namnet sitt etter dei to amerikanske psykologane David Dunning og Justin Kruger som i ein artikkel i Journal of Personality and Social Psychology i 1999, skildra korso «dei som er inkompetente vil ha lita innsikt i sin eigen inkompetanse». I ettertid har mange andre også teke i bruk og skildra denne effekten.
Bakgrunn
Menneske har ein tendens til å ha ei overdriven sjon på sine eigne evner på mange sosiale og intellektuelle område. Dunning og Kruger meinte dette skulda delvis at personar som var inkompetente på desse områda, også mangla metakognitive evner til å forstå at dei var sosialt og intellektuelt inkompetente. Igjennom fire studiar fann Dunning og Kruger ut at deltakarane som tilhøyrde dei nedre 25 % på humor-, grammatikk- og logikktestar, grovt overvurderte testresultata og evnene sine.
Fleire analysar har knytt denne feilvurderinga til defektar i dei metakognitive evnene hjå deltakarane eller kapasiteten til å skilja presisjon frå feil. Når deltakarane i studiane fekk auka sosiale og intellektuelle evner, auka også deira metakognitive evner. Dette var med på å hjelpa deltakarane å sjå avgrensingane i eigne evner.
Effekten fekk namnet sitt frå Justin Kruger og David Dunning som forska på effekten. Dei kom fram til tesane sine ved forsking ved Cornell University i New York City i 1999.
Definisjon
I 2011 skreiv David Dunning om personar som har liten kompetanse, og som ikkje vedgår det sjølv etter å ha teke feil mange gongar, framleis meiner at dei har gode resultat. Dunning definerte denne effekten som: «dei som er inkompetente vil ha lita innsikt i sin eigen inkompetanse og dette har vorte kjent som Dunning-Kruger-effekten». I 2014 skildra Dunning og Helzer korso Dunning-Kruger-effekten viste at personar med dålege resultat, ikkje var i stand til å kjenna igjen at prestasjonane deira ikkje strakk til.
Utmerkingar
I år 2000 vart Dunning og Kruger tildelt den satiriske Ig Nobelprisen i psykologi for rapporten sin «Unskilled and Unaware of It: How Difficulties in Recognizing One's Own Incompetence Lead to Inflated Self-Assessments».
Russisk i Junior Eurovision Song Contest
Russisk i Junior Eurovision Song Contest gjev oversyn over bruken av det russiske språket i Junior Eurovision Song Contest. Fyrste gongen ein song på russisk vart framført i Junior Eurovision Song Contest var i 2005 då Russland debuterte med «Doroga k solntsu» av Vladislav Krutskikh. Sidan den gong har fire land delteke med til saman trettifire ulike bidrag som har vorte framført på russisk; sytten frå Russland, femten frå Kviterussland, eitt frå Israel og eitt frå Serbia. Av landa som kan delta er russisk offisielt språk i Kasakhstan, Kviterussland og Russland, på Krimhalvøya, Abkhasia og Sør-Ossetia i Georgia og Gagauzia og Transnistria i Moldova.
Gammastrålingskonstant
Gammastrålingskonstanten med symbol Γ, er ein faktor som angjev tilhøvet mellom eksposisjonsraten for γ-stråling frå ei kjelde i ein meters avstand frå han, og aktiviteten av kjelda. Konstanten er avhengig av stoffet i kjelda. Han blir brukt i strålingsfysikk og strålingsmedisin for å berekne verknaden (eksposisjonen) av ei strålekjelde med kjend aktivitet. Γ blir angjeve i SI-einingar i (coulomb m²)•(kg becquerel s) eller i eldre einingar i (røntgen m²)•(kg mikrocurie time). 1 (R m²)•(kg µCi h) = 1,93•10–12 (C m²)•(kg Bq s).
Fylkesveg 285 i Rogaland
Fylkesveg 285 i Rogaland går mellom Rage og Oltesvik i Gjesdal kommune. Vegen er 2,9 km lang.
Svak vind
Svak vind er vindstyrke 2 på Beaufortskalaen. Det er den nest svakaste vindstyrken med ein vindsnøggleik på 1,6 til 3,3 m/s eller 7-11 km/t. Den eldre sjønemninga er laber bramseils kuling.
Verknad på land
Ein kan kjenne vinden. Blada på trea rører seg. Vinden kan løfte små vimplar.
Verknad på sjøen
Små korte, men tydelege bølgjer (0,2 m) med glatte kammar som ikkje brekker.
Kjelder
Light breeze
OGAE Rest of the World
OGAE Rest of the World (OGAE RoW) er nemninga på dei landa som deltek i OGAE Second Chance Contest, men ikkje har arrangert ein nasjonal finale.
War Song
«War Song» er ein song frå 1972 skriven av Neil Young. Songen vart spelt inn av Neil Young & Graham Nash, i lag med The Stray Gators og gjeven ut som singel. Singelen vart gjeven ut til støtte for presidentkampanjen til George McGovern, som kjempa mot dåverande president Richard Nixon. Young hadde alt sagt kva han meinte om Nixon nokre år tidlegare med songen «Ohio» då han var medlem av Crosby, Stills, Nash & Young og igjen prøvde han å gjere innverknad med ein protestsong. Singelen gjorde det derimot dårleg.
Singelen gjekk raskt ut av opplag. Warner Brothers gav ut songen på «Loss Leader»-serien deira i 1974. Etter dette vart ikkje «War Song» tilgjengeleg igjen før juni 2009, då han vart gjeven ut på Neil Young sin The Archives Vol. 1 1963–1972.
Bruno Hortelano
Bruno Dominix Hortelano-Roig  er ein spansk sprintar som vart europameister på 200 meter under EM i friidrett 2016. To år seinare sprang han som ankermann Spania inn til bronse i 4 x 400 meter stafett ved EM 2018. Hortelano er pr 2022 spansk rekordhaldar på både 100 m, 200 m og 400 meter med tidene 10,06, 20,04 og 44,69.
Nobuo Matsunaga
Nobuo Matsunaga var ein japansk fotballspelar.
Ubangi Stomp
«Ubangi Stomp» er ein USA-amerikansk rockabillysong. Han vart skriven av Charles Underwood og først spelt inn av Warren Smith i 1956. Versjonen hans gjekk ikkje inn på salslistene, men vart ein rockabillystandard som sidan vart spelt inn av mange andre artistar.
«Ubangi Stomp» er ein beinfram, kjapp rock and roll-song utan ein særleg djup tekst («Ubangi stomp ubangi style / When the beat just drives a cool cat wild») fortalt i førsteperson om ein sjømann som dreg til Afrika og oppdagar den lokale musikken og dansen.
The Ubangi Stomp Festival er ein årleg internasjonal festival med amerikansk roots- og rockabillymusikk som har fått namn etter denne songen.
Saksofonisten Earl Bostic gav ut ein instrumental kalla «Ubangi Stomp» i 1954, men utanom tittelen har denne ikkje noko å gjere med Underwood sin song.
Kjende innspelingar
Foghat spelte inn ein versjon under innspelinga til det første albumet sitt, Foghat, men denne kom ikkje med på albumet. Han vart gjeven ut i 1992 på samlealbumet Best of Foghat Volume 2 og The Definitive Rock Collection i 2006.
Víctor Ibarbo
Víctor Ibarbo er ein colombiansk fotballspelar.
Giresunøya
Giresunøya (tyrkisk Giresun Adası) er ei lita øy på 4 hektar 1,2 km utanfor byen Giresun i Tyrkia på søraustkysten av Svartehavet. Ho er den største øya langs den tyrkiske svartehavskysten. Ruinane av eit taklaust steintempe, festningsverk og to vin- eller olivenpresseri står på øya.
I antikken heitte øya Aretias, Ares, Areos Nesos og Puga. Ein stor, svart, sirkelforma stein står på øya og vert kalla Hamza Taşı på tyrkisk. Han vert sagt å ha magiske eigenskapar. Det taklause tempelet var i antikken tileigna amasonene.
Songstadtunnelen
Songstadtunnelen, òg delt i Songstadtunnelen I og Songstadtunnelen II, er to vegtunnelar på E16 Hardangervegen i Bergen i Hordaland. Tunnelen har ein total lengd på 615 meter, der den fyrste er 279 meter og den andre 310 meter. Dei har to køyrebanar og opna i 1971. Det vestre utlaupet er like ved oppkøyringsrampa til Fv566 over Osterøybrua.
Novella Margit
Margit er ei novelle av Ingeborg Refling Hagen, som opnar debutsamlinga hennar, Når elv skifter leie.
Handling
Novella skildrar samlivet mellom Petter Meisbinder (Petter Spelemann), og Margit Nordgarden, og dei utfordringane dei møter i livet. Petter var opphavleg spelemann, og kjent for å ta del i bygdefestar på ymse vis. Mellom anna hadde han vore i slagsmål og drege kniv. Margit var av «læsarom» (Hauge-rørsla), og difor sett ned på av dei andre i bygda. Trass i det ville livet sitt, var det Margit Petter ville ha. For å få ho, lyt han lova å aldri spela til dans meir, aldri drikke og aldri slost. Dette går han med på, og blir sidan heitande «Petter Meisbinder». Etter giftarmålet spelar han for det meste salmetonar og lydarslåttar.
Saman får dei fire born, men lever i usle kår på plassen Elvebakken. Klimakset i novella kjem når difterien kjem til bygda, og to av borna deira døyr ei natt Margit strevar einsam medan Petter hentar doktor. Margit får ei krise som er svært dramatisk skildra. Men novella tonar ut i nye voner, sjølv om det er tydeleg av Margit er klenhelsa. Siste replikk i boka er «det er våren, Margit. Det er våren som teje.»
Historisk tilvising
Petter Meisbinder budde og levde livet sitt på Tangen. Han skal ha døydd der i 1915, og kom opphavleg frå Romedal. Ingeborg Refling Hagen skildra eit par ho hadde opplevd som barn. I ei seinare bok kjem det fram at Margit døydde tidleg, og at Petter sat enkjemann i fleire år. Kåra til haugianarane, som ofte vart hundsa av «vanlege bygdefolk», er eit tydeleg emne i forteljinga, og sameleis i skillingsvisa «Tullingen», som handlar om eit av dei borna Petter og Margit miste i difteri-farangen.
Kausland kyrkje
Kausland kyrkje er ei langkyrkje på Sotra, i Øygarden kommune i Vestland. Kyrkja vart teikna av arkitekt Conrad Fredrik von der Lippe, oppført av Askild Aase og vigsla 24. august 1881. I 1963 vart ho utvida med ein omgang rundt skipet, koret og tårnet.
Halldis
Halldis, oftare skrive Haldis, er eit kvinnenamn, av norrønt Halldís, samansett av hall, 'stein' og dís, 'gudinne'.
Halldis har namnedag 20. februar.
Bruken av namnet i Noreg
Namnet Haldis var populært kring førre hundreårsskifte, og nådde ein topp kring første verdskrigen.
Subboreal tid
Subboreal tid er ein klimaperiode som varte frå kring 3900 til 500 f.Kr. Han er kjenneteikna i Skandinavia ved varme, tørre somrar og kalde vintrar. Perioden utgjer det siste avsnittet i den postglasiale varmetida. I skogen fekk varmekjære tre som lind, hassel, eik og ask større utbreiing.
Førresfjorden sokn
Førresfjorden er eit sokn i Tysvær kommune på Haugalandet i Rogaland fylke. Det har omtrent 6 200 inbyggjarar (2013) og omfattar den nordvestre, folketettaste delen av kommunen. Soknet har to tettstader, Førre og Aksdal, med kvar si kyrkje. Førre (Førresfjorden) kyrkje vart innvigd i 1893, mens Aksdal kyrkje er frå 1995. Soknet høyrer til Haugaland prosti.